**Duleek** (irsk: *Damhliag*, «Steinhus eller kirke») er en by i grevskapet Louth i Irland, nær grensen til grevskapet Meath. Duleek har navnet fra det irske ordet *daimh liag*, som betyr «hus av stein» og refererer til en gammel steinbygd kirke, St Cianan’s Church, hvis ruiner fremdeles er synlige i Duleek. I henhold til folketellingen i 2016 har byen en befolkning på 4 219 innbyggere.

Historie
--------

Broen ved Boolies i Duleek
Ruinene av Athcarne Castle utenfor Duleek
Duleek begynte som en tidlig kristen klosterbosetning. Sankt Patrick etablerte et bispesete her en gang rundt år 450, og som han ga ansvaret til Cianán den 24. november 489. Stedet ble plyndret flere ganger av nordboerne mellom 830 og 1149 og ble også plyndret av normannerne i 1171. I april 1014 ble likene til Brian Ború og hans sønn lagt i formell gravvake i Duleek på vei til Armagh. Den opprinnelige klosterbosetningen er kjent for å være stedet hvor Patrick og flere av hans samtidige tilbrakte vinterperioden mens de kompilerte *Seanchas Mór*, den første skrevne kompilerte formen av de eldgamle Brehon-lovene i Irland på 400-tallet. På 1100-tallet ble det opprinnelige klosteret rekonstituert som Saint Mary's Abbey og bispedømmet Duleek ble underordnet av bispedømmet Meath.

Den første anglo-normanniske lord av Meath, Hugh de Lacy, etablerte en herregård og bygde festning av typen motte-and-bailey ved Duleek. Omkring 1180 overdrov han kirken Saint Cianáns, sammen med visse landområder, til augustinerordenen. Kirkegården til kirken tilhørende den nå tidligere anglikanske irske kirkesamfunnet besatte en del av stedet for det tidlige klosteret. På motsatt side av landsbyen i bylandet Abbeyland nær elven Nanny og Duleek-huset er det ruiner av *Grange of Saint Michael*. Dette gårdsbruket ble etablert i ca 1172 av augustinermunker fra walisiske Llanthony.

Landsbyens fire kors og lindetreet på landsbyens torg er påminnelser om Duleeks koblinger til kampen mellom protestantiske Vilhelm III og katolske Jakob II og til større europeisk uro på tiden for Ludvig XIV av Frankrike. Imidlertid ble et av de fire korsene, Wayward Cross, reist i 1601 av Janet Dowdall til minne om hennes ektemannen, dommer og jordeier William Bathe fra Athcarne Castle utenfor landsbyen.

Under den andre verdenskrig slo tyske bombefly fra Luftwaffe ved et uhell landsbyen 1. januar 1941. Fem bomber ble sluppet på Duleek den natten og to på den nærliggende landsbyen Julianstown, men forårsaket mindre skader uten skader.

Referanser
----------

1. ↑   Joyce, P.W.: Irish Local Names Explained, *Bbooksulster.com*. Arkivert fra originalen den 25. juli 2008
2. ↑  «Small Area Population Statistics - Settlement - Duleek» Arkivert 6. april 2018 hos Wayback Machine.. Census 2016. *Central Statistics Office*. April 2016
3. ↑  Ginnell, Laurence (1894): «Seanchas Mór», ved *Library Ireland*
4. ↑  Cogan, Anthony (1862): *The diocese of Meath: ancient and modern*.Bind 1. Dublin: J.F. Fowler.
5. ↑  Duleek Heritage Trail, Meath Tourism - Ireland, Accommodation, Holidays, Vacations, Golf, Fishing, Castles, Maps
6. ↑  «Duleek», *Eire-explored*
7. ↑  «German Luftwaffe bombs Ireland's East Coast», *IrelandXO*

Eksterne lenker
---------------

(en) Duleek – kategori av bilder, video eller lyd på Commons


* Duleek Heritage Arkivert 20. april 2012 hos Wayback Machine.
* Meath Tourisrm

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |